Karl Kaufmann

Karl Kaufmann (født 10. oktober 1900 i Krefeld, død 4. desember 1969 i Hamburg) var en tysk nasjonalsosialistisk politiker og SS-general. Som gauleiter i Hamburg ledet han både byens nazi-parti og den sivile forvaltningen fra 1933 til 1945.

Kaufmann tjenestegjorde under første verdenskrig, og gikk inn i den høyreradikale frikorps-bevegelsen i 1920. Han var en av grunnleggerne av NSDAPs avdeling i Ruhr i 1921, og ble gauleiter i Rheinland i tre år senere. Han ble medlem av SS i 1933 og ble utnevnt til Obergruppenführer i 1942.

I 1928 ble han delegat i den prøyssiske landdagen, før han ble valgt inn i Riksdagen i 1930.

Han ble tvunget til å trekke seg fra alle verv i 1930 etter påstander om underslag, men i 1933 ble han rehabilitert og gjort til gauleiter i Hamburg. Han hadde dette vervet frem til nazismens fall i 1945. 

Kaufmann ble utnevnt til rikskommissær for sjøfart, og han var på mange tjenestereiser til Norge for å organisere sjøtransport mellom Tyskland og det okkuperte Norge. Han var en nær venn av Josef Terboven, og de foretok mange av reisene sammen.

Kaufmann ble dømt til fengsel i ett år og to måneder for rollen i nazi-styret, men ble sluppet fri av helsemessige årsaker etter kort tid.

Referanser 

Fødsler i 1900
Tyske nazister
SS-generaler
Tyskere fra andre verdenskrig
Tyskere fra første verdenskrig
Personer tilknyttet det tredje rike
Medlemmer av NSDAP (innmeldt før 1925)
Medlemmer av frikorps
Deltakere i Ølkjellerkuppet
Medvirkende til Holocaust
Tyskere dømt for forbrytelser begått under andre verdenskrig
NSDAP-funksjonærer
Tyske krigsfanger under andre verdenskrig